Muhammad ibn al-Hach

Muhammad ibn al-Hach estió o gobernador almurabit de Balansiya, Saraqusta y Larida

Cheneral almurabit que derrotó a las tropas d'Alifonso VI de Leyón en a batalla de Consuegra lo nombroron walí de Balansiya en 1102, dimpués d'a caita en mans almurabiz de la Valencia de Rodrigo Díaz de Vivar. En 1110 soliciotoron os suyos servicios pa que s'ocupase d'a Taifa de Saraqusta, recientment conquiesta.

Arribó en Saraqusta o 31 de mayo de 1110 y actuó contra Alifonso I lo Batallero, que amenazaba la ciudat dende Chuslivol, y s'encaró con éll, refusando-lo dica Exeya d'os Caballers. Lo Batallero, muito ocupato por os asuntos castellanos y os problemas matrimonials, relaxó a suya presión sobre Zaragoza, pero Abd al-Malik ibn Ahmed Imad al-Dawla, o emir destronato, siguió atacando a ciudat dende o suyo refuchio en Rueda de Xalón.

Encomenzó as operacions contra o Condau de Barcelona a lo costato d'o gobernador de Madina Mursiyya, Muhammad ibn Aisa, sufrindo a derrota en a batalla de Martorell. Morió poco dimpués en 1115.

En o terreno civil, reorganizó l'administración y imposó o dinar almurabit como moneda oficial, con o que se recobró a confidanza d'os mercaders, muito malmesa en as zagueras anyatas por a balanza de pagos deficitaria d'o gubierno d'os Banu Hud, que pagaban parias a cambio de protección.

 Bibliografía 
  Maria José Cervera Fras, El reino de Saraqusta, Zaragoza, CAI, 1999. ISBN 84-88305-93-1
  José Luis Corral, Historia de Zaragoza. Zaragoza musulmana (714-1118), Zaragoza, Ayto. de Zaragoza y CAI, 1998. ISBN 84-8069-155-7
  Alberto Montaner Frutos, "Introducción histórica" al capítulo "El palacio musulmán", en: Bernabé Cabañero Subiza et alt., La Aljafería (vol. I), Zaragoza, Cortes de Aragón, 1998. págs. 35-65. ISBN 84-86794-97-8
  Maria Jesus Viquera Molins, Aragón musulmán, Zaragoza, Mira editores, 1988. ISBN 84-86778-06-9
  Maria Jesus Viquera Molins, El islam en Aragón, Zaragoza, CAI, (Col. «Mariano de Pano y Ruata», nº 9), 1995. ISBN 84-88305-27-3

Categoría:Almurabiz
Categoría:Taifa de Saraqusta
Categoría:Walís